徐家汇书院

徐家汇书院（）是中华人民共和国上海市徐汇区个一座图书馆，乃朝是徐汇区图书馆，帮徐家汇藏书楼、上海市徐汇中学、徐家汇圣母院旧址一道是徐家汇源个一部分。伊个英文並呒没用汉语拼音标注。

 位置 
徐家汇书院勒垃漕溪北路158号，西北面是徐家汇天主堂，西面徐家汇观象台，下头是徐家汇站。

 历史 
当地顶早是徐家汇观象台勒垃1872年头浪造个栋二层楼洋房，1901年气象台搬脱仔么，先後是震旦大学、徐汇师范学校、类思小学咾啥教育机构个楼，门牌号是“蒲西路221号”；後首来小学搬脱，大楼改成功西区汽车站办公楼、候车室、车场。1990年代，因为修地铁拆脱变成块广场。2006到2013年，徐汇区档案馆也勒垃箇地方造仔栋楼，勒垃楼里向做生活，用个是“漕溪北路100号”门牌，後来拆脱哉。2021年，徐汇区委决定拿漕溪北路158号、徐家汇源核心地块畀徐汇区图书馆开新馆。徐家汇书院开张仔么，徐汇区图书馆搬进去。2023年5月5号开始，每個礼拜五、礼拜六，徐家汇书院侪延时开放。2023年9月16号，勒垃地底下头开了隻口，好直接通到地铁徐家汇站3号口

 建筑 
徐家汇书院总面积18650平方米，地上三层、地下两层，外里面是奇普菲尔德事务所设计个，浅灰颜色个。建筑丄个「徐家汇书院」五個大字是从徐光启个手迹里向挖出来个。里向是建筑师俞挺团队设计个，有得近800隻凳。一楼东西两面是咖啡馆、儿童区，二楼东西两边、三楼西面是阅览区、自习区，三楼东面是展览区。徐家汇书院里向摆有徐光启主持测绘个《赤道南北两总星图》高清电子素材。

 参考数据 

Category:徐汇区教育
Category:徐汇区建筑物
Category:上海个公共图书馆
Category:徐家汇